Klokken var omkring 20.00, da en gerningsmand indfandt sig i købmandsforretningen Spar på Aarestrupvej i Aalborg-bydelen Vejgaard. Gerningsmanden truede ekspedienten til at udlevere et kontant beløb fra kassen og nogle cigaretter. Derefter løb han fra forretningen. Gerningsmanden beskrives som enyngre mand, almindelig af bygning, ca. 180 cm. høj, iført grålig hættetrøje, grå hue og maskering for ansigtet og mørke bukser. Han medbragte en pose og en større kniv med sort skæfte. Nordjyllands Politi hører gerne fra vidner, som har bemærket gerningsmanden før, under eller efter røveriet.

Opsummering:
En gerningsmand truede sig til penge og cigaretter med en kniv.